Clara D. Bloomfield

Clara Derber Bloomfield (New York, 1942ko maiatzaren 15a - Columbus, Ohio, 2020ko martxoaren 1a), estatubatuar sendagilea eta minbiziaren ikertzailea izan zen. Bere lana odol-minbizi mota batzuetan dauden aldaketa genetikoetan zentratu zen, eta horiek nola erabil daitezkeen kaltetutako pazienteentzako tratamendua hobetzeko.

 Hezkuntza 
Clara D. Bloomfield University Laboratory High School-en graduatu zen 1959an, eta bere B.A. gradua 1963an San Diegoko Estatu College-tik (San Diego, Kalifornia), eta bere M.D. Chicagoko Unibertsitatekoa, 1968an. Barne-medikuntzako egonaldia egin zuen Chicagoko Unibertsitatean, eta onkologia medikoko beka bat Minnesotako Unibertsitatean osotu zuen. 

 Ibilbidea 
Bloomfield izan zen Minnesotako Unibertsitatean medikuntza irakasle titular maila lortu zuen lehen emakumea, 1980an. 1989an, Buffalo-ko New Yorkeko Estatuko Unibertsitateko Medikuntza irakasle eta Onkologia Dibisioko buru bihurtu zen. Aldi berean, Medikuntzako Dibisioko presidentea izan zen Roswell Park Comprehensive Cancer Center-en.

1997an, Columbus-era (Ohio) joan zen, eta Ohio Estatuko Unibertsitateko Minbiziaren Zentro Integraleko (Arthur G. James Cancer Hospital) eta Richard J. Solove Ikerketa Institutuko (OSUCCC-James) zuzendari bihurtu zen. Kargu horretan egon zen 2003ra arte.

Bloomfield unibertsitateko irakasle ospetsua eta OSUCCC-James-eko aholkulari nagusia izan zen. Biologia Molekularreko eta Minbiziaren Genetikako Programako kide ere izan zen, barne-medikuntzako irakaslea, eta William Greenville Pace III Endowed Chair in Cancer Research [W.G.Pace III-aren aulkia minbiziaren ikerketan eduki zuen. 

 Ikerketa 
Bere karreraren hasieran, Bloomfield-ek sistema hematopoietikoko minbizietan (leuzemiak eta linfomak) kromosomen anomaliak aztertzeari ekin zion. Berak eta bere lankideek leuzemian eta linfoman gertatutako hainbat kromosoma-aldaketa berri identifikatu zituzten, eta ikusi zuten anomalia horiek direla gaixo baten pronostikoa baldintzatzen duten faktore garrantzitsuenetakoak. Adibidez, leuzemia linfoblastiko akutua (ALL) zuten pazienteetan Filadelfiako kromosomaren aurkikuntzan parte hartu zuen Bloomfield-ek. Leuzemia mieloide akutuan 16q22 kromosomaren berrantolaketa deskribatzen ere parte hartu zuen. 1973an, Bloomfield-ek leuzemia mieloide akutua (AML) zuten adineko helduek, askotan kimioterapia intentsibotik kanpo geratzen zen taldea, tratamendu intentsiboa jasan zezaketela erakutsi zuen, AML adineko pazienteak tratatzeari buruzko usteak aldatzen lagunduz. 

Bloomfield izan zen Osasunaren Mundu Erakundearen (OME) Ehun Hematopoietiko eta Linfoideen Tumoreen Sailkapenaren eta leuzemia mieloide akutuaren diagnostikoari eta kudeaketari buruzko Europako Sarea (ELN) jarraibideen egileetako bat.

 Bizitza pertsonala 
1984an, Bloomfield Albert de la Chapelle-rekin ezkondu zen, genetista eta Ohio Estatuko Unibertsitateko Birologia Molekularra, Immunologia eta Genetika Medikoa Saileko irakaslea eta gizonezkoen XX sindromearen aurkitzailea.

 Heriotza 
Bloomfield 2020ko martxoaren 1ean hil zen, 77 urte zituela, Columbusen (Ohio) istripu bat izan ondoren.

 Ohoreak eta sariak 
Bloomfield Zientzien Akademia Nazionaleko Medikuntza Institutuko kide hautatu zuten 2000. urtean. 2011n, Arteen eta Zientzien Ameriketako Estatu Batuetako Akademiako kide hautatu zuten. Ameriketako Estatu Batuetako Medikuen Elkarteko kide hautatua eta Zientziaren Aurrerapenerako Amerikako Elkarteko kide hautatua ere izan zen.

Bloomfieldek bere ibilbidean jasotako sarien artean hauek daude:

 The Joseph H. Burchenal Clinical Research Award Joseph H. Burchenal Ikerketa Klinikoaren Saria], Minbizia Ikertzeko Amerikako Elkartearena (2004)
 The Distinguished Service Award for Scientific Achievement  [Amerikako Onkologia Klinikoaren Elkartearen (ASCO) Lorpen Zientifikoaren Zerbitzu Goraipatuaren Saria] (2006)
 The Henry M. Stratton Medal   Estatu Batuetako Hematologia Elkartearen (ASH) [Henry M. Stratton domina] (2008)
 ASCOren David A. Karnofsky Memorial Saria (2009).
 The Giants of Cancer Care(R) Award  Minbizia zaintzeko erraldoien saria(R) neoplasia mieloideetan (2015)
 Margaret Kripke Legend Award  Margaret Kripke Legenda saria (2016)

 Erreferentziak 

 Bibliografia 

 Medikuntzako Liburutegi Nazionala. Biografia: Clara D. Bloomfield doktorea
 Search Results for author Bloomfield CD on PubMed. [Ikerketa emaitzak Bloomfield CD PubMed-en]

 Kanpo estekak 

 (Ingelesez) Clara D. Bloomfieldi buruzko informazioa Ohio State University Comprehensive Cancer Centerren webgunean

Kategoria:Hematologoak
Kategoria:Emakume medikuak herrialdearen arabera
Kategoria:XXI. mendeko emakumeak
Kategoria:XX. mendeko emakumeak
Kategoria:Minbiziaren aurkako tratamenduak
Kategoria:Minbiziarekin lotutako geneak
Kategoria:Emakume medikuak
Kategoria:Ameriketako Estatu Batuetako medikuak
Kategoria:Emakume ikertzaileak